text: Død efter ulykke i Give
  05 oktober 2013 kl. 06.36
  En pige på fem døde af alvorlige kvæstelser efter en ulykke fredag morgen i Give.
  Kort efter klokken otte kørte hendes far ind i en lastvognsanhænger, der var parkeret på Hedegårdsvej i Lyngby. Han havde sine to døtre med i bilen.
  Pigen på fem blev kvæstet så alvorligt, at hun blev sendt med helikopter til Universitets Hospitalet i Århus. Hun døde godt ti timer senere, efter lægerne forgæves forsøgte at redde hendes liv. Faren og søsteren på to år fik lettere skader.
  Politiet mener, ulykken skete, fordi faren blev blændet af solen, der stod lavt, da ulykken skete.
  